Id-Deċiżjoni tal-Kummissjoni
tat-22 ta’ Frar 2001
li tistabbilixxi l-pjanijiet dwar kampjunar u l-metodi djanjostiċi għall-iskoperta u l-konfermazzjoni ta’ xi mard tal-ħut u li tħassar id-Deċiżjoni 92/532/KEE
(notifikata taħt dokument numru C(2001) 426)
(Test b’ rilevanza għaż-ŻEE)
(2001/183/KE)
IL-KUMMISSJONI TAL-KOMUNITAJIET EWROPEJ,
Filwaqt li kunsidrat it-Trattat li jistabbilixxi il-Komunità Ewropea,
Filwaqt li kunsidrat id-Direttiva tal-Kunsill 91/67/KEE tat-28 ta’ Jannar 1991 dwar il-kundizzjonijiet dwar saħħa ta’ l-annimali li jirregolaw it-tqegħid fuq is-suq ta’ annimali u prodotti akkwakulturi [1], kif l-aħħar emendata bid-Direttiva 98/45/KE [2], u partikolarment l-Artikolu 15 tagħha,
Billi:
(1) Il-pjanijiet dwar kampjunar u l-metodi djanjostiċi għall-iskoperta u l-konferma ta’ xi mard tal-ħut ġew stabbiliti fid-Deċiżjoni tal-Kummissjoni 92/532/KEE [3], kif emendata bid-Deċiżjoni tal-Kummissjoni 96/240/KE [4].
(2) Minn żmien l-adozzjoni tad-Deċiżjoni 92/532/KEE, saru żviluppi ġodda prattiċi u xjentifiċi, u ġiet emendata d-Direttiva 91/67/KEE. Dan jeħtieġ li l-pjanijiet dwar kampjunar u l-metodi djanjostiċi jiġu aġġornati.
(3) Tali aġġornar tirrelata għall-eżaminazzjoni u l-identifikazzjoni ta’ viruses li jikkawżaw settiċemja virali emorraġika (SVE) u nekrożi ematopejċi infettużi (NEI) u tibdiliet skond l-aħħar emendi tad-Direttiva 91/67/KEE.
(4) Il-laboratorju Komunitarji referenti għall-mard tal-ħut stabbilit bid-Direttiva tal-Kunsill 93/53/KEE [5], ġie kkonsultat.
(5) Il-pjanijiet dwar kampjunar u l-metodi djanjostiċi għall-iskoperta u l-konferma ta’ xi mard tal-ħut introdotti bid-Deċiżjoni 92/532/KEE għandhom jitħassru għall-iskopijiet tal-kjarezza
(6) Il-miżuri provduti f’ din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Il-pjanijiet dwar kampjunar u l-metodi djanjostiċi għall-iskoperta u l-konferma ta’ settiċemja virali emorraġika (SVE) u nekrożi ematopejċi infettużi (NEI) huma stabbiliti fl-Anness.
Artikolu 2
Din id-Deċiżjoni tħassar id-Deċiżjoni 92/532/KEE.
Artikolu 3
Din id-Deċiżjoni hija indirizzata lill-Istati Membri.
Magħmula f’ Brussel, fit-22 ta’ Frar 2001.